На основу члана 5. Одлуке о давању у закуп пословног простора у јавној својини општине Лајковац („Службени гласник општине Лајковац“бр.1/15), Oдлуке о покретању поступка издавања у закуп простора крова зграде магацина „Силос“у Лајковцу („Службени гласник општине Лајковац“бр.1/15), Комисија за издавање пословног простора у јавној својини општине Лајковацрасписује:

**ЈАВНИ ОГЛАС**

**ЗА ПРИКУПЉАЊЕ ПИСМЕНИХ ПОНУДА**

**РАДИ ДАВАЊА У ЗАКУП НЕПОКРЕТНОСТИ У СВОЈИНИ  ОПШТИНЕ ЛАЈКОВАЦ**

1. Oпштина Лајковац издаје у закуп кров зграде магацина у површини од 808 m² постојећег на кп.бр.865 уписан у лист непокретности бр.2045 КО Лајковац као јавна својина општине Лајковац у улици Војводе Мишића бб.(код аутобуске станице).
2. Почетна цена закупа је 8 еура /m² на месечном нивоу.

Цена закупа се исказује у еурима, а плаћа у динарској противвредности по средњем курсу НБС на дан плаћања.

Износ закупнине плаћа се месечно.

1. Предметна непокретност даје се у закуп на одређено време на период до 5 (пет) година.
2. Право подношења понуда имају правна лица-оператери мобилне телефоније
3. Учесницима Огласа издаје се доказ о предаји пoнуде.
4. Понуде се подносе у периоду од  28.07.2016.године до 04.08.2016. године до 10,00 часова
5. Подносилац понуде може извршити увид у документацију у вези са непокретношћу, сваког радног дана у периоду од 8.00 до 14.00 сати,  у просторијама општине Лајковац.
6. Поступак прикупљања писмених понуда сматра се успелим ако је приспела најмање једна благовремена и уредна понуда.
7. Уговор о закупу предметне непокретности у јавној својини закључује се између Општине Лајковац и лица које је означено као најповољнији понуђач у складу са моделом уговора. Уговори се могу закључити са више понуђача до укупне површине простора који се издаје у закуп, редоследом највише понуђених закупнина по m².Уговор се закључује у року од 8 дана од дана коначности одлуке о избору најповољнијег понуђача. Уколико понуђач који је означен као најповољнији не приступи закључењу уговора у наведеном року, уговор ће се закључити са следећим најповољнијим понуђачем. Уколико нема следећег понуђача,поступак ће се сматрати неуспелим и приступиће се новом поступку.
8. Понуда коју сваки учесник подноси у писаној форми обавезно мора да садржи следеће елементе: износ закупнине по m² која се нуди, површину простора у m² која се узима у закуп, назив и седиште правног лица, оверену фотокопију акта о регистрацији, уверење пореске управе Министарства финансија да је измирио доспеле порезе и доприносе и уверење надлежне јединице локалне самоуправе да је измирио обавезе по основу изворних локалних јавних прихода, идејно решење за постављање телекомуникационе опреме на објекту, пуномоћје за лице које заступа подносиоца понуде.
9. Избор најповољнијег понуђача врши се применом критеријума највише понуђене закупнине по m². Висина закупнине мора бити одређена у фиксном износу.
10. Отварање понуда биће обављено дана 04.08.2016. године са почетком у 15.00 часова. Отварању понуда могу присуствовати сва заинтересована лица.
11. Понуда се доставља Комисији за издавање пословног простора у јавној својини општине Лајковац у затвореној коверти са видљивом назнаком: “ПОНУДА ЗА ЗАКУП КРОВА ЗГРАДЕ МАГАЦИНА “- НЕ ОТВАРАЈ , на адресу: Општина Лајковац,Омладински трг бр.1 14224 Лајковац
12. Неблаговремена и неисправна понуда се одбацује, што ће бити посебно наведено записником о отварању писаних понуда. Неблаговременом понудом ће се сматрати понуда која је поднета по истеку рока за подношење понуда, тј.понуда која није стигла до 04.08.2016. године до 10,00 часова а неисправном она понуда која је поднета у отвореној коверти, или која не садржи елементе из тачке 10. овог Огласа.
13. Јавни оглас ће бити објављен на огласној табли општине Лајковац, званичној интернет презентацији Општине Лајковац , у листу „Напред“ Ваљево.
14. Све ближе информације могу се добити у Општини Лајковац лично, или позивом на број телефона 014/3433-329 лок.134.